**Д О Г О В О Р**

**№……../2016г.**

Днес, ............................... г. в гр. Перник, между:

1. ОБЩИНА ПЕРНИК, със седалище и адрес на управление : гр. Перник, 2300, пл. „Св. Иван Рилски” 1А, БУЛСТАТ: BG000386751, представлявана от Вяра Церовска - Кмет и Ирина Станоева –Директор на дирекция "Счетоводство, бюджет и финанси”, от една страна, наричана по-долу за краткост ВЪЗЛОЖИТЕЛ,

и

1. ……………………………, със седалище и адрес на управление: гр……….., ул. …………, БУЛСТАТ BG……………., представлявано от , от друга страна наричано по-долу за краткост ИЗПЪЛНИТЕЛ,

на основание чл.44, ал.1, т.15 от ЗМСМА, чл.101е, ал.1 във връзка с чл. 20, ал. 3, от Закона за обществени поръчки се сключи настоящия договор.

Страните се споразумяха за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане **дейности за публичност и визуализация, по проект № BG16RFOP001-8.001-0012-C01 "Техническа помощ за Община Перник", по процедура за предоставяне на безвъзмездна финансова помощ № BG16RFOP001-8.001 "Бюджетна линия за 39 общини - бенефициенти по приоритетна ос 1 на ОПРР 2014 - 2020г.", финансиран от оперативна програма "Региони в растеж 2014 - 2020", съфинансирана от ЕС чрез ЕФРР.**, при условията на този договор, финансовата оферта, техническо задание и Единен наръчник на бенефициента за прилагане на правилата за информация и комуникация 2014-2020г., неразделна част от договора.

**II. ОБЩИ УСЛОВИЯ**

Чл. 2. Конкретните дейности и услугите, предмет на настоящия договор са подробно разписани в Техническото задание, неразделна част от договора.

Чл. 3. При изпълнение на договора следва да се спазват изискванията на Единен наръчник на бенефициента за прилагане на правилата за информация и комуникация 2014-2020г. – неделимо приложение от договора.

Чл.4. Мястото на доставка на услугите, предмет на договора е гр. Перник, пл. „Св. Иван Рилски” 1 А или друго, според спецификата на услугата, предварително указано от ВЪЗЛОЖИТЕЛЯ.

**ІІI. СРОК НА ДОГОВОРА**

Чл. 5. (1) Общият срок за изпълнение на всички дейности е в рамките на продължителността на проекта.

(2) При удължаване срока на Договора за предоставяне на безвъзмездна финансова помощ от страна на Управляващия орган на ОПРР с анекс, срока на настоящия договор се удължава до изтичане срока на ДПБФП съгласно анекса, подписан между УО на ОПРР и Бенефициента.

IV. ЦЕНА И НАЧИН НА ПЛАЩАНЕ

Чл.6. За изпълнение на посочените в чл.1 услуги ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение в размер общо на ………… /словом/ лева с включен ДДС,

Чл.7.(1) Плащането се извършва въз основа на представени разходооправдателен документ (фактури или документи с еквивалентна доказателствена стойност) на етапи, след подписването на приемо - предавателен протокол от двете страни за извършената работа по съответната дейност.

(2). Последното разплащане въз основа на представен разходооправдателен документ (фактури или документи с еквивалентна доказателствена стойност), ще бъде извършено след представяне от страна на ИЗПЪЛНИТЕЛЯ на окончателен доклад за цялостното изпълнение на условията на договора и след подписване на двустранен приемо – предавателен за приемането му.

(3). ИЗПЪЛНИТЕЛЯТ се задължава при издаване на фактури или други документи с еквивалентна доказателствена стойност да вписва задължително и следния текст:

***„Разходът е по проект № BG16RFOP001-8.001-0012-С01 „Техническа помощ за община Перник“; по процедура за предоставяне на безвъзмездна финансова помощ № BG16RFOP001-8.001 “Бюджетна линия за 39 общини- бенефициенти по приоритетна ос 1на ОПРР 2014-2020г.“, финансиран от оперативна програма „Региони в растеж 2014-2020“, съфинансирана от ЕС чрез ЕФРР.”***

(4). Плащанията поал. 1 се извършват с платежно нареждане по сметка на ИЗПЪЛНИТЕЛЯ всрок до 10 календарни дниот предоставяне на изискуемите документи.

(5). Плащането се извършва с платежно нареждане по сметка на ИЗПЪЛНИТЕЛЯ, както следва:

**Банка:**

**IBAN на сметка:**

**BIC код на банката:**

**Титуляр:**

V. ПРАВА И ЗАДЪЛЖЕНИЯ НА СТРАНИТЕ

Чл. 8. ВЪЗЛОЖИТЕЛЯТ има право:

(1)Да получи качествено и в срок изпълнението на услугите, предмет на настоящия договор, които да бъдат в съответствие с Техническото задание, неразделна част от настоящия договор, както и да бъдат съобразени с изискванията на Оперативна програма „Региони в растеж 2014-2020”;

(2)Да изисква постоянна и пълна информация относно изпълнението на предмета на договора във всеки момент;

(3) Да осъществява проверки и контрол върху изпълнението на услугата, като при констатиране на пропуски и нередности, незабавно уведомява ИЗПЪЛНИТЕЛЯ за предприемане на мерки за отстраняването им;

Чл. 9. ВЪЗЛОЖИТЕЛЯТ е длъжен:

(1) Да заплаща на ИЗПЪЛНИТЕЛЯ възнаграждение, съгласно чл. 6 и при условията на чл. 7 (1) и (2) от настоящия договор;

(2) Да осигури на ИЗПЪЛНИТЕЛЯ достъп до обекта, както и да разяснява въпросите, свързани с извършване на услугите по този договор;

(3.) Да осигури условия за нормално изпълнение на предмета на договора;

(4) Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа в срок 7 /седем/ работни дни от датата на узнаване.

Чл. 10. ИЗПЪНИТЕЛЯТ има право:

(1). Да получи в срок уговореното възнаграждение съгласно чл. 6 на договора;

(2). Да иска от ВЪЗЛОЖИТЕЛЯ съдействие, информация и документи, необходими му за качественото изпълнение на дейностите, предмет на настоящия договор;

(3). Да задържи копия от всички материали и документи по настоящия договор, но без да ги използва за цели, несвързани с договора без изричното писмено съгласие от страна на ВЪЗЛОЖИТЕЛЯ;

Чл. 11. ИЗПЪНИТЕЛЯТ е длъжен:

(1). Да изпълни работите, предмет на настоящия договор с дължимата професионална грижа, компетентност и добросъвестност на задълженията си с качество, отговарящо на националните и международни стандарти, в съответствие с условията, инструкциите и интересите на ВЪЗЛОЖИТЕЛЯ, подробно описани в настоящия договор и приложенията към него и действащите нормативни актове;

(2). Да съгласува всеки един етап от подготовката за организиране и провеждане на дейностите, предмет на договора с ВЪЗЛОЖИТЕЛЯ;

(3). Незабавно уведомява ВЪЗЛОЖИТЕЛЯ за всички установени факти или настъпили събития, които биха могли да повлияят при изпълнението на дейностите по договора;

(4). Периодично информира ВЪЗЛОЖИТЕЛЯ как протича реализацията на предмета на договора;

(5). Да пази и защитава интересите на ВЪЗЛОЖИТЕЛЯ, като всички данни, документи и информация, получени или станали му известни по време на изпълнение на договора, да ги третира като конфиденциални и да опази поверителността им;

(6). Да спазва изискванията за изпълнение на мерките за информираност и публичност на ОПРР 2014-2020г.”

(7). ИЗПЪЛНИТЕЛЯТ носи материална отговорност до размера на причинените имуществени вреди на ВЪЗЛОЖИТЕЛЯ:

- когато те са резултат на несвоевременни или неправилни действия на неговите работници и при виновно поведение;

- когато те са резултат от престъпно изпълнение на ИЗПЪЛНИТЕЛЯ по договора;

(8). ИЗПЪЛНИТЕЛЯТ не носи отговорност за причинените вреди на ВЪЗЛОЖИТЕЛЯ, в случаите когато вредоносните последици са резултат от съпричиняване;

(9). Размерът на щетите в изброените случаи се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ;

(10). Да осигури качествено изпълнение на услугата, предмет на този договор, като спазва законовите разпоредби и нормативните актове за съответния отрасъл;

(11). ИЗПЪЛНИТЕЛЯТ е длъжен да не разгласява факти и обстоятелства, свързани с дейността на ВЪЗЛОЖИТЕЛЯ, станали му известни при и по повод изпълнение на договорената услуга;

(12). ИЗПЪЛНИТЕЛЯТ набира кадри за своята дейност, запознава ги с пропускателния режим, окомплектова, обучава, инструктира и контролира служителите си за своя сметка;

VI. ПРИЕМАНЕ НА РЕЗУЛТАТА ОТ ИЗВЪРШЕНАТА РАБОТА

Чл.12. Приемането и разплащането на етапите на извършената работа е подробно описано в чл. 7 (1). От настоящия договор.

Чл. 13. След изпълнение на всички дейности по този договор, ИЗПЪЛНИТЕЛЯТ представя на ВЪЗЛОЖИТЕЛЯ доклад за цялостната дейност, който се приема с приемо-предавателен протокол подписан от двете страни. В протокола се констатира изпълнението или неизпълнението на договора, описват се видът, общото съдържание и обемът на извършените работи.

**VІI. ПРЕКРАТЯВАНЕ НА ДОГОВОРА**

Чл. 14. Действието на този договор се прекратява:

1. С изпълнение и предаване на договорената работа
2. По взаимно съгласие между страните, изразено в писмен вид
3. При настъпване на обективна невъзможност за изпълнение на възложената работа
4. С 10-дневно писмено предизвестие от изправната до неизправната страна при виновно неизпълнение на съответните задължения, предмет на този договор.
5. С писмено уведомление от ВЪЗЛОЖИТЕЛЯ при забавяне на изпълнението с повече от 15 дни.
6. При констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

**VIII. НЕИЗПЪЛНЕНИЕ, ОТГОВОРНОСТ**

Чл. 15. При неизпълнение на задълженията по настоящия договор неизправната страна дължи на другата обезщетение за причинени вреди при условията на българското законодателство.

Чл.16. При забава за завършване и предаване на работите по този договор, ИЗПЪЛНИТЕЛЯТ дължи неустойка в размер на 0.1% от общата цена, уговорена в чл. 6 за всеки просрочен ден, но не повече от 10 % общо от стойността на договора

Чл. 17(1). При виновно некачествено извършване на дейностите по договора, ИЗПЪЛНИТЕЛЯТ дължи неустойка в размер на 10% от стойността на некачествено изпълнените работи;

Чл. 18. При прекратяване на договора по чл. 14, т.1-3 страните не си дължат неустойки.

Чл. 19. При прекратяване на договора по чл. 14, т.4-6 виновната страна дължи неустойка в размер на 10% от стойността на договора.

Чл. 20. При прекратяване на договора по чл. 8 (4). ВЪЗЛОЖИТЕЛЯТ не дължи лихви, неустойки и пропуснати ползи на ИЗПЪЛНИТЕЛЯ, а само извършените и неразплатени дейности и услуги, доказани със съответните документи и фактури.

Чл. 21. ИЗПЪЛНИТЕЛЯТ не носи отговорност при поява на дефекти, в изпълнение на видове работи, появили се в резултат на неправилна експлоатация.

**IX. ДОПЪЛНИТЕЛНИ УСЛОВИЯ**

Чл. 22. Страните по договора се задължават да бъдат лоялни една към друга, да не разпространяват информация относно финансовите си задължения, както и факти и обстоятелства, които биха засегнали интересите на всяка една от тях пред трети лица.

Чл. 23. Промени и допълнения на настоящия договор се извършват само под формата на писмен анекс, подписан от двете страни.

Чл. 24. Всички спорове по изпълнението на този договор се решават по взаимно съгласие на страните. В случай, че такова не бъде постигнато, спорът ще се отнесе за разрешаване, съгласно действащото законодателство пред съответния компетентен съд;

Чл. 25. За всички неуредени в този договор положения се прилага действащото законодателство;

Чл. 26. Неразделна част от този договор са финансова оферта, Техническо задание и Единен наръчник на бенефициента за прилагане на правилата за информация и комуникация 2014-2020г.

Този договор се състави и подписа в четири еднообразни екземпляра, от които три за ВЪЗЛОЖИТЕЛЯ и един за ИЗПЪЛНИТЕЛЯ.

|  |  |
| --- | --- |
| **ЗА ВЪЗЛОЖИТЕЛЯ**:  .......................................  ВЯРА ЦЕРОВСКА  КМЕТ НА ОБЩИНА ПЕРНИК | **ЗА ИЗПЪЛНИТЕЛЯ**:  ................................... |
| .................................. ИРИНА СТАНОЕВА  ДИРЕКТОР НА ДИРЕКЦИЯ  „СЧЕТОВОДСТВО, БЮДЖЕТ  И ФИНАНСИ” |  |